**ZAPISNIK 6. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2016/17**

Kraj in datum: ŠGV, avditorij, 24. 2. 2017, 3. šolska ura

Trajanje: 47 min

Predsedujoča: Klara Vrabec, predsednica DS

**PRISOTNOST**

Predstavniki: 1. a: Matej Kompara, Marija De Luisa

1. b: Lucija Daolio, Petja Škvarča

1. c: Matej Turk, Žan Perger

2. a: Lucija Pišot, Maja Kobal

2. b: Matevž Boštjančič

2. c: Jure Bužinel, Eva Brumat

3. a: Jure Ferletič, Rebeka Mamić

3. b: Aleks Birsa Jogan, Klara Kocjančič

3. c: Sergej Praček, Patrik Kobal

4. a: Jure Kompara, Monika Gorjan

4. b: Anika Božič, Klara Vrabec

Mentorica DS: Petra Rep

Ostali prisotni: g. ravnatelj Vladimir Anžel   
prof. Erik Simonič   
prof. Nadja Pregeljc Ušaj

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 5. redne seje
2. Refleksija šolskega plesa
3. Postna akcija
4. Fotografiranje parlamenta DS
5. Razno…

**OPIS**

**K točki 1: Potrditev dnevnega reda in pregled zapisnika 5. redne seje**

Parlament je soglasno potrdil predlagan dnevni red. Klara Vrabec je obnovila zapisnik 5. redne seje, g. ravnatelj pa je komentiral nekaj tem, ki so bile obravnavane:   
 **- 2. točka:** Patrik Vidic (1. b) je pripravil načrt vitrine za objavo rezultatov šolskih turnirjev, za kar si zasluži pohvalo. G. ravnatelj je povedal, da se strinja s pobudo dijakov, da bi bili nekje na šoli razstavljeni vsi dosežki dijakov. Razložil je, da se predvideva ureditev večjega razstavnega prostora, predstavil dve primerni lokaciji za to in obenem pozval dijake, da tudi sami podamo kakšen predlog. Dodal je še, da je postavitev takega razstavnega prostora tudi precejšen finančni zalogaj.  
 **- 4. točka ( 3. alineja ) :** G. ravnatelj je povedal, da se naša šola glede zdrave prehrane ravna po smernicah za prehranjevanje, ki jih določa Ministrstvo za izobraževanje, znanost in šport. Izčrpno je predstavil tudi proces menjave sokov, ki je bil izveden v začetku januarja. Sedanji sokovi so naravni in brez konzervansov, zaradi tega so tudi dražji. Dobavitelj ponuja tri različne okuse. Sedaj sta dijakom na voljo jabolčnik in sok iz gozdnih sadežev. V prihodnje pa bo mogoče poskusno na voljo tudi sok z okusom bezga. G. ravnatelj je tudi opozoril, da se bodo v prihodnje glede na nove direktive morda uvedli ti. vodni dnevi, ko bo na posamezen dan v tednu na voljo le voda.   
 **- 4. točka ( 4. alineja ) :** Vnovično je bil predstavljen predlog o beljenju in poživitvi šolskih prostorov. G. ravnatelj je povedal, da pozdravlja predlog, vendar je opomnil, da je pri tovrstnih delih potrebna pomoč strokovnjakov. Dela predstavljajo tudi velik finančni zalogaj, zato naj bi se ta izvrševala postopoma. Dijaki bodo imeli možnost sodelovanja med vikendi in počitnicami. Tema se bo obravnavala še v prihodnje, ko bodo znane nadaljnje informacije. G. ravnatelj je dodal še, da lahko dijaki pripravimo konkretne predloge (npr. za poživitev stene v mali jedilnici) in mu jih posredujemo.  
Sklep: Predstavniki poročajte o tej točki v razredu.

**K točki 2: Refleksija šolskega plesa**

Klara Kocjančič (3. b) je v imenu organizatorke šolskega plesa Tee Kocman podala poročilo:   
Ples se je odvil v torek, 7. februarja. Udeležilo se ga je 119 dijakov, kar predstavlja rekordno število. S prodajo vstopnic je DS pokrila organizacijske stroške in ustvarila 74€ dobička. Na plesu je sodeloval tudi šolski bend, ki je popestril in poživil dogajanje, imenovana pa sta bila tudi ''miss in mister ŠGV''. Ples sta zaznamovali dve nevšečnosti in sicer počeno steklo na vratih velike jedilnice in neprimerno postavljanje šolskih stolov v Vipavskem parku.   
Prof. Erik Simonič je kot nadzorni profesor zelo pohvalil vodjo odbora Teo Kocman (3. b) in vse ostale organizatorje plesa, za odlično pripravo in izvedbo dogodka. Povedal je, da je na obiskanost plesa zelo pozitivno vplivala prisotnost žive glasbe - šolskega benda, ki je pripravil lep program. Za zaključek je dodal, da tudi nadzorniki z izjemo prepovedi vstopa nekaterim dijakom, ki so zamudili vstopni rok in že omenjenih nevšečnosti, niso naleteli na nobene nepravilnosti ali nevšečnosti. **Na splošno je bil dogodek ocenjen kot zelo uspešen.**   
V diskusiji, ki je sledila, je bilo podanih še nekaj predlogov za izboljšavo in nadgradnjo plesa, ki bodo predstavljeni odboru za organizacijo ob naslednjem šolskem plesu.   
Sklep: Predstavniki poročajte o tej točki v razredu.

**K točki 4: Fotografiranje parlamenta DS**

Ob koncu seje je prof. Nadja Pregeljc naredila skupinsko sliko članov DS.   
  
Ker zaradi pomanjkanja časa ni bilo mogoče obravnavati vseh točk dnevnega reda, se 3. točka (Postna akcija) in 5. Točka (Razno) preneseta na naslednjo sejo parlamenta.

|  |  |  |
| --- | --- | --- |
| Jure Ferletič, tajnik DS | Klara Vrabec, predsednica DS | Petra Rep, mentorica DS |